# La classe d'esgrima

La classe d'esgrima (títol original en finès: Miekkailija i en estonià: Vehkleja; títol internacional en anglès: The fencer) és una pel·lícula finlandesa de 2015 dirigida pel cineasta Klaus Härö. Està basada en la vida d'Endel Nelis, un tirador i entrenador d'esgrima estonià. Fou la seleccionada per Finlàndia per competir pels Oscars en la categoria de millor pel·lícula de parla no anglesa, arribant a la llista curta de 9 pel·lícules però sense qualificar-se per a la selecció final. Sí que fou present als Globus d'Or del 2016, també nominada a la categoria millor pel·lícula de parla no anglesa. La pel·lícula es va doblar al català.

## Argument

L'escena introductòria és una contextualització històrica de la pel·lícula: durant la Segona Guerra Mundial Estònia fou ocupada per l'Alemanya nazi, que va obligar a incorporar la majoria dels estonians a l'exèrcit alemany. Seguidament, el país fou ocupat la Unió Soviètica, que va tractar de criminals a tots els soldats de l'exèrcit alemany. Passada la guerra, Estònia fou incorporada a la Unió Soviètica.
A principis dels anys 1950 un jove home, Endel Nelis, arriba a Haapsalu (Estònia, aleshores part de la Unió Soviètica) havent abandonat Leningrad per tal de defugir la policia secreta. Troba un treball de professor i funda un club d'esport pels seus estudiants, als quals els ensenya la seva gran passió: l'esgrima. El director de l'escola, que desaprova la iniciativa d'Endel, comença a investigar el passat del nouvingut. Mentrestant, l'amic i entrenador d'Endel, Alexi, li recomana de no retornar a Leningrad sota cap circumstància.
L'esgrima esdevé un gran hobby pels estudiants i neix una estreta relació entre ells i Endell, a qui consideren una espècie de pare, especialment perquè molts han esdevingut orfes de resultes de l'ocupació russa. Quan els estudiants volen participar en un torneig nacional d'esgrima celebrat a Leningrad, Endel es topa amb el dilema d'haver de decebre els seus estudiants o posar en risc la seva seguretat acompanyant-los a Leningrad.

## Repartiment

| Intèrpret | Personatge |
| Märt Avandi | Endel |
| Ursula Ratasepp | Kadri |
| Hendrik Toompere junior | director de l'escola |
| Liisa Koppel | Marta |
| Joonas Koff | Jaan |
| Lembit Ulfsak | avi de Jaan |
| Piret Kalda | mare de Jaan |
| Egert Kadastu | Toomas |
| Ann-Lisett Rebane | Lea |
| Elbe Reiter | Tiiu |
| Jaak Prints | subordinat del director |
| Kirill Käro | Aleksei |
| Leida Rammo | guàrdia |
| Raimo Pass | agent |
| Erkki Tikan | agent |
| Maria Avdjuško | oficial a Leningrad |
| Alina Karmazina | entrenador d'Armènia |

## Referències

* ↑ «The Fencer (PG)» (en anglès). British Board of Film Classification, 05-09-2016.
* ↑ Hepner, Juhan «Nelise-filmi esimene võttepäev Haapsalus» (en estonià). Lääne Elu, 12-03-2014.
* ↑ Reiljan, Kaire «„Vehkleja”. Kaks lugu, elu ja tõde filmis» (en estonià). Lääne Elu, 16-03-2016.
* ↑ «Klaus Härös Fäktaren är Finlands Oscarkandidat» (en finlandès). HBL, 01-09-2015.
* ↑ Holdsworth, Nick «Oscars: Finland Selects 'The Fencer' for Foreign-Language Category» (en anglès). The Hollywood Reporter, 01-09-2015.
* ↑ «9 Foreign Language Films Advance In Oscar Race» (en anglès). Oscars, 17-12-2015.
* ↑ Kilday, Gregg «Oscars: Nine Titles Advance in Foreign Language Category» (en anglès). The Hollywood Reporter, 17-12-2015.
* ↑ «La classe d'esgrima». Ésadir.cat. [Consulta: 1r agost 2022].
* ↑ «La classe d'esgrima». Base de dades del cinema en català. Gencat.cat. [Consulta: 1r agost 2022].

## Enllaços externs

* Ressenya a Variety.com (anglès)